Aya'da Cristo o'manmadika'uyatenigtaj yan'nopo̱i̱ka'po , huanopoya'da yan'dikto̱i̱kati' . Kenda nogtaj nogtaj yan'manmadikika' . Kenpa'ti Cristoen e'manmadika'taj yan'nigpe̱i̱ka' . Nogomeyere huayahuaya yan'manikati' . Diosen e'manmadika' 'urua'da yan'nopo̱e̱po huayahuaya yan'mandikika' . Diostaj dakiti mona'po daknopo'da Diostaj yan'batadi'kea'ika' . Huanopoya'da dakiti ya'nona'po yan'batadi'kea'ikati' . Dios Jesucristoere 'urua'da mo'to̱i̱ka'ne yan'batadi'kika' .
